
	   Secția Cultură


Nr. ________________
din ______________ 2026
								
Secretară interimară  a                                                                                      De acord şi dispun elaborarea  Consiliului raional                                                                                                         proiectului de decizie 
Angela Mihaliuc                                                                                                                    PREŞEDINTE _____________                                                                                                        Cristian  CAINARIAN                 
	__________________
                                              
NOTĂ DE FUNDAMENTARE
Cu privire la încheierea Acordului de colaborare dintre Consiliul Raional Sîngerei și Asociația Obștească „Dealurile Măgurii”
	1. Denumirea autorului şi, după caz, a participanţilor la elaborarea proiectului

	Proiectul de decizie Cu privire la încheierea Acordului de colaborare dintre Consiliul Raional Sîngerei și Asociația Obștească „Dealurile Măgurii” este elaborat de către Secția Cultură din cadrul Consiliului Raional Sîngerei.

	2. Condiţiile ce au impus elaborarea proiectului de act normativ şi finalităţile urmărite

	Elaborarea proiectului de decizie este determinată de necesitatea asigurării participării Consiliului Raional Sîngerei, în calitate de partener, la implementarea proiectului „Brandul «Drumul Cucuteni»: Dezvoltarea identității de destinație și integrarea lanțului valoric din bazinul Prutului de Nord”, depus de AO „Dealurile Măgurii” în cadrul Programului „Turism Durabil”, coordonat de Oficiul Național al Turismului și selectat pentru finanțare. 

Proiectul prevede, pentru raionul Sîngerei, amenajarea și dotarea cu infrastructură ușoară a traseului turistic Chișcăreni–Slobozia-Măgura, precum și dotarea Muzeului Raional Sîngerei cu un dispozitiv virtual interactiv, asistat de inteligență artificială, destinat promovării patrimoniului civilizației Cucuteni. Valoarea totală a acestor investiții constituie 200.000 lei, dintre care 50.000 lei sunt asigurați în cadrul proiectului, iar contribuția Consiliului Raional Sîngerei constituie 150.000 lei. 

Contribuția de 150.000 lei este asumată prin Scrisoarea nr. 02/1-11/336 din 14.08.2026 și nu reprezintă un transfer financiar către AO „Dealurile Măgurii”, mijloacele urmând a fi utilizate pentru achitarea directă a bunurilor, lucrărilor și serviciilor aferente proiectului. Aprobarea și utilizarea contribuției se vor realiza în conformitate cu Legea nr. 436/2006 privind administrația publică locală, Legea nr. 397/2003 privind finanțele publice locale, Legea nr. 181/2014 finanțelor publice și responsabilității bugetar-fiscale și Legea nr. 131/2015 privind achizițiile publice.

Finalitatea urmărită constă în dezvoltarea infrastructurii și ofertei turistice a raionului Sîngerei, valorificarea și digitalizarea patrimoniului cultural, sporirea atractivității Muzeului Raional Sîngerei, dezvoltarea traseului turistic Chișcăreni–Slobozia-Măgura și consolidarea brandului turistic regional „Drumul Cucuteni”.


	3. Obiectivele urmărite și soluțiile propuse

	Proiectul urmărește dezvoltarea și diversificarea ofertei turistice a raionului Sîngerei; valorificarea patrimoniului civilizației Cucuteni–Tripolie; introducerea tehnologiilor digitale și a inteligenței artificiale în interpretarea patrimoniului muzeal; dezvoltarea infrastructurii traseului Chișcăreni–Slobozia-Măgura; promovarea Muzeului Raional Sîngerei ca obiectiv turistic; precum și consolidarea cooperării dintre administrația publică locală, societatea civilă și partenerii regionali.

Soluția propusă constă în aprobarea participării Consiliului Raional Sîngerei la implementarea proiectului și asigurarea contribuției de 150.000 lei, concomitent cu stabilirea mecanismelor de implementare, monitorizare și raportare a utilizării mijloacelor financiare.

Este relevant și caracterul regional al inițiativei: demersul menționează participarea altor autorități publice din raioanele Edineț, Fălești și Briceni la finanțarea unor măsuri de infrastructură ușoară în localitățile lor.

	4. Analiza impactului de reglementare

	Impactul financiar asupra bugetului raional constituie 150.000 lei.

Impactul cultural și turistic rezultă din crearea unei infrastructuri turistice suplimentare și introducerea unei componente digitale interactive în cadrul Muzeului de Etnografie Sîngerei.

Impactul economic indirect poate rezulta din creșterea atractivității turistice a zonei, promovarea producătorilor și prestatorilor locali și integrarea obiectivelor din raion într-un produs turistic regional.

Proiectul nu instituie taxe, obligații sau sarcini administrative suplimentare pentru populație sau mediul de afaceri.
	

	5. Compatibilitatea proiectului actului normative cu legislația UE 
Proiectul nu transpune acte juridice ale Uniunii Europene și nu presupune armonizarea directă a legislației naționale cu acquis-ul Uniunii Europene.
Obiectivele proiectului sunt însă compatibile cu abordările europene privind dezvoltarea turismului durabil, digitalizarea, valorificarea patrimoniului cultural și dezvoltarea economică locală.


	6.Avizarea și consultarea publică a proiectului actului normative - ,,Nu este aplicabil”

	7.Concluziile expertizelor - ,,Nu este aplicabil”

	8. Modul de încorporare a actului în cadrul normativ în vigoare

	Proiectul se încadrează în sistemul normativ existent și este elaborat în exercitarea competențelor Consiliului Raional privind administrarea finanțelor publice locale, dezvoltarea social-economică și cooperarea cu organizațiile societății civile pentru realizarea unor acțiuni de interes comun.

Implementarea financiară se va realiza în limitele alocațiilor aprobate prin bugetul raional pentru anul 2026 și cu respectarea prevederilor Legii nr. 397/2003 privind finanțele publice locale și Legii nr. 181/2014 finanțelor publice și responsabilității bugetar-fiscale. Cadrul finanțelor publice locale stabilește că bugetele locale finanțează funcțiile aflate în competența APL și că alocațiile aprobate trebuie utilizate conform destinației. 

După caz, vor fi operate modificările corespunzătoare în decizia privind aprobarea bugetului raional pentru anul 2026, în vederea reflectării sursei și destinației mijloacelor financiare.


	9. Măsurile necesare pentru implementarea prevederilor proiectului actului normativ - ,,Nu este aplicabil”


         
         ÎNTOCMIT                                                                                  SUSȚIN
     Șef Șecția Cultură                                                     Vicepreședinta raionului Sîngerei
        Cobîlaș Dionisie                                                                       Vera SERBUȘCA
___________________                                                             ________________________

	  Secția Cultură


PROIECT DE  DECIZIE nr. __________
din _________________ 2026

Cu privire la încheierea Acordului de parteneriat dintre Consiliul raional Sîngerei
și Asociația Obștească „Dealurile Măgurii”

Având în vedere: Nota de fundamentare cu privire la încheierea Acordului de parteneriat dintre Consiliul raional Sîngerei și Asociația Obștească „Dealurile Măgurii”;
În temeiul art. 43 alin. (1) lit. t) și alin. (2), art. 53 alin. (1) lit. g) din Legea nr. 436/2006 privind administrația publică locală, Legii nr. 397/2003 privind finanțele publice locale, Legii nr. 86/2020 cu privire la organizațiile necomerciale, Deciziei Consiliului raional Sîngerei nr. 7/2 din 10.12.2025 „Cu privire la aprobarea bugetului raional pentru anul 2026”, cu modificările ulterioare, în baza Demersului Asociației Obștești „Dealurile Măgurii” din 18.09.2026 și în vederea implementării proiectului „Brandul «Drumul Cucuteni»: Dezvoltarea identității de destinație și integrarea lanțului valoric din bazinul Prutului de Nord”, Consiliul Raional Sîngerei,
D E C I D E:
1. Se aprobă încheierea Acordului de parteneriat între Consiliul raional Sîngerei și Asociația Obștească „Dealurile Măgurii”, în vederea implementării proiectului „Brandul „Drumul Cucuteni”: Dezvoltarea identității de destinație și integrarea lanțului valoric din bazinul Prutului de Nord”, conform Anexei nr. 1, care face parte integrantă din prezenta decizie. 
2. Se împuternicește Președintele Raionului Sîngerei, dl Cristian CAINARIAN, cu dreptul de a semna în numele Consiliului Raional Sîngerei, Acordul de parteneriat prevăzut la pct 1 al prezentului proiect de decizie și actele necesare pentru executarea acestuia.
3. Acoperirea cheltuielilor aferente contribuției proprii a Consiliului Raional Sîngerei, prevăzută în
Acordul de parteneriat, în cuantum de 150 000,00 lei, se va efectua din contul și în limita mijloacelor bugetare aprobate în bugetul raional pentru anul 2026.
4. Se desemnează responsabili pentru executarea prezentei decizii Secția Cutură (dl Dionisie Cobîlaș) și Vicepreședinta raionului (dna Vera Serbușca).
5. Controlul asupra realizării prezentei decizii se pune în sarcina Președintelui Comisiei consultative pentru Învăţămînt, cultură, sport, tineret, ocrotirea sănătăţii, problemele sociale, turism şi culte (dna A. Tabarcea).
6. Prezenta decizie poate fi contestată la Judecătoria Bălți (sediul Central, str. Hotinului, nr. 43) în termen de 30 zile de la data publicării, potrivit prevederilor Codului Administrativ al Republicii Moldova nr. 116/2018.
PREȘEDINTE
Cristian CAINARIAN
________________________
	CONTRASEMNEAZĂ
Secretara interimară a Consiliului raional
Angela Mihaliuc
______________________
	SUSŢIN 
Vicepreședinta raionului
Vera SERBUȘCA
___________________

	ÎNTOCMIT
Șef Șecție Cultură
     Cobîlaș Dionisie
_________________________
	COORDONAT
Șefă, Secția Juridică și Resurse Umane
Oxana TABARCEA
_________________________

